Source: https://www.riigiteataja.ee/akt_seosed_kohtulahenditega.html?id=22293&kuvakohtulahendid=true
Timestamp: 2019-06-19 11:16:55+00:00
Document Index: 3092336

Matched Legal Cases: ['Riigikohus ', 'kohus ', 'kohus ', '§ 330', 'Riigikohus ', '§ 98', 'Riigikohus ', '§ 69', '§ 231', '§ 229', 'kohus ', 'kohus ']

3-2-1-29-02 Riigikohus 29.04.2002
Apellatsioonikohus pole andnud hinnangut hageja väitele, et vaidlusalune 99 aastaks sõlmitud rendileping renditasuga 10 000 krooni kuus, on vastuolus heade kommetega. Lepingu heade kommete vastasus tuleb kindlaks teha koguhinnangu andmise teel, kusjuures arvesse tuleb võtta nii lepingu sisu kui ka lepingu sõlmimise asjaolusid, poolte ettekujutusi, ajendeid ja eesmärke.
Apellatsioonikohus pole andnud hinnangut hageja väitele, et vaidlusalune 99 aastaks sõlmitud rendileping renditasuga 10 000 krooni kuus, on vastuolus heade kommetega. Otsus ei vasta seetõttu TsMS § 330 lg 6 nõuetele.
3-2-1-20-02 Riigikohus 13.03.2002
Kui isik müüb kaupu või osutab teenuseid teise isiku ülesandel, loetakse teda TsÜS § 98 lg 3 alusel volitatuks sellest tulenevaid tehinguid tegema. Seega volitatu volituste kontroll pole vajalik. Hageja esindajal oli volitus ostu-müügilepingut sõlmida ja ta oli sellega õigustatud samuti lepingust tulenevaid õigustoiminguid tegema (sh lepingu täitmist vastu võtma).
3-2-1-11-02 Riigikohus 04.03.2002
Tehing on TsÜS § 69 lg 1 kohaselt näilik, kui mõlema poole tahe on suunatud üksnes õigusnäivuse tekitamisele. Hageja esitatud asjaolud - kostja pole tasunud ostu-müügilepingu järgset rahasummat ja pole ostetud elamut kasutanud, tehingu näilikkust ei kinnita. Tahteavalduse näilikkuse tõendamiskoormis lasub hagejal. Kui tehing sõlmitakse esindaja kaudu, siis tuleb tema tahteavaldus lugeda esindatava tahteavalduseks.
TsMS § 231 lg 4 ja TsMS § 229 lg 2 mõtte kohaselt on kohus asja lahendamisel seotud hageja esitatud asjaoludega. Hageja ei ole peale näilikkuse muid tehingu kehtetuks tunnistamise aluseid esile toonud. Ekslik on kassatsioonkaebuse väide, et kuna hageja taotles tehingu kehtetust, siis pidi kohus ise kaaluma tehingu kehtivust kõigil võimalikel alustel.